
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Ιουλίου 2018 


ΤΕΥΧΟΣ ΠΡΩΤΟ 


Αρ 


. Φύλλου 120 


ΑΠΟΦΑΣΕΙΣ 

Αριθμ. Φ.0544/Μ.7052 /ΑΣ20711 

Έγκριση του Πρωτοκόλλου συνεργασίας μετα¬ 
ξύ της Αστυνομικής Ακαδημίας Ελλάδος και της 
Αστυνομικής Ακαδημίας Κύπρου, κατ' εφαρμο¬ 
γήν της Συμφωνίας της 3ης Δεκεμβρίου 2007 
μεταξύ της Κυβέρνησης της Ελληνικής Δημο¬ 
κρατίας και της Κυβέρνησης της Κυπριακής Δη¬ 
μοκρατίας σε θέματα ασφάλειας και αστυνομι¬ 
κής συνεργασίας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - ΕΞΩΤΕΡΙΚΩΝ 

Έχοντας υπόψη: 

1. Τις διατάξεις της Συμφωνίας μεταξύ της Κυβέρνη¬ 
σης της Ελληνικής Δημοκρατίας και της Κυβέρνησης της 
Κυπριακής Δημοκρατίας σε θέματα ασφάλειας και αστυ¬ 
νομικής συνεργασίας, που υπεγράφη στη Λευκωσία, στις 
3 Δεκεμβρίου 2007, και κυρώθηκε με το ν. 3936/2011 
(ΦΕΚ56/Α/21.03.2011), 

2. Το άρθρο δεύτερο του ως άνω κυρωτικού νόμου 
σύμφωνα με το οποίο τα Π ρωτόκολλα Συνεργασίας του 
άρθρου 7.6 της Συμφωνίας εγκρίνονται με κοινή απόφα¬ 
ση των κατά περίπτωση αρμόδιων Υπουργών. 

3. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (ΦΕΚ 98/Α/22.04.2005). 

4. Την απόφαση του Πρωθυπουργού αριθμ. Υ186/ 
10.11.2016 «Ανάθεση αρμοδιοτήτων στον Αναπληρω¬ 
τή Υπουργό Εσωτερικών ΝικόλαοΤόσκα» (ΦΕΚ 3671 /Β/ 
11.11.2016), 

5. Το γεγονός, ότι εκ της εφαρμογής των διατάξεων του 
υπό έγκριση Πρωτοκόλλου, ουδεμία πρόσθετη δαπάνη 
προκαλείται σε βάρος του κρατικού προϋπολογισμού, 
πέραν των ήδη προβλεπομένων στην κυρωθείσα Συμ¬ 
φωνία της 3ης Δεκεμβρίου 2007, μεταξύ της Κυβέρνη¬ 
σης της Ελληνικής Δημοκρατίας και της Κυβέρνησης 
της Κυπριακής Δημοκρατίας σε θέματα ασφάλειας και 
αστυνομικής συνεργασίας. 

6. Το περιεχόμενο του υπό έγκριση Πρωτοκόλλου, 
αποφασίζουμε: 

Εγκρίνουμε ως έχει και στο σύνολό του το υπογραφέν 
στην Αθήνα, στις 25 Ιουλίου 2017, Πρωτόκολλο συνεργα¬ 
σίας μεταξύ της Αστυνομικής Ακαδημίας Ελλάδος και της 
Αστυνομικής Ακαδημίας Κύπρου, κατ’ εφαρμογήν της 
Συμφωνίας της 3ης Δεκεμβρίου 2007 μεταξύ της Κυβέρ¬ 


νησης της Ελληνικής Δημοκρατίας και της Κυβέρνησης 
της Κυπριακής Δημοκρατίας σε θέματα ασφάλειας και 
αστυνομικής συνεργασίας, το πρωτότυπο κείμενο του 
οποίου έχει ως εξής: 

Πρωτόκολλο συνεργασίας μεταξύ της Αστυνομι¬ 
κής Ακαδημίας Ελλάδος και της Αστυνομικής Ακαδη¬ 
μίας Κύπρου, κατ' εφαρμογήν της Συμφωνίας της 3ης 
Δεκεμβρίου 2007, μεταξύ της Κυβέρνησης της Ελληνι¬ 
κής Δημοκρατίας και της Κυβέρνησης της Κυπριακής 
Δημοκρατίας σε θέματα ασφάλειας και αστυνομικής 
συνεργασίας. 

Η Αστυνομική Ακαδημία Ελλάδος και η Αστυνομική 
Ακαδημία Κύπρου καλούμενες εφεξής τα «Μέρη» λαμ- 
βάνοντας υπόψη τη Συμφωνία της 3ης Δεκεμβρίου 2007 
μεταξύ της Κυβέρνησηςτης Ελληνικής Δημοκρατίας και 
της Κυβέρνησης της Κυπριακής Δημοκρατίας σε θέματα 
ασφάλειας και αστυνομικής συνεργασίας εφεξής καλού¬ 
μενη «Συμφωνία», και συγκεκριμένα: 

Επιθυμώντας να αναπτύξουν ενισχυμένη συνεργα¬ 
σία στον τομέα της εκπαίδευσης και επιμόρφωσης του 
αστυνομικού προσωπικού, βάσει της περίπτωσης 16, 
του άρθρου 1 της Συμφωνίας, 

ωθούμενες από τη δυνατότητα να συνομολογούν και να 
υπογράφουν πρωτόκολλα συνεργασίας στο πλαίσιο της 
αρμοδιότητάς τους για την προώθηση αποτελεσματικής 
εφαρμογής της Συμφωνίας, βάσει της παραγράφου 6 του 
άρθρου 7 της Συμφωνίας αποφάσισαν τα ακόλουθα: 

Άρθρο 1 
Σκοπός 

Σκοπός του παρόντος Πρωτοκόλλου είναι η περαι¬ 
τέρω προώθηση της συνεργασίας μεταξύ των Μερών, 
προκειμένου να εξασφαλισθεί η δυνατότητα συμμετο¬ 
χής του αντίστοιχου προσωπικού έκαστου Μέρους στις 
εκπαιδεύσεις του έτερου Μέρους όπως περιγράφονται 
στο παρόν Πρωτόκολλο. 

Άρθρο 2 
Ορισμοί 

Για τους σκοπούς του παρόντος Πρωτοκόλλου: 

(ί) Ως προσωπικό νοείται, το αστυνομικό προσωπικό 
των δύο Μερών. 

(μ) Ως εκπαίδευση νοείται, οποιοδήποτε πρόγραμμα 
εκπαίδευσης μετεκπαίδευσης ή επιμόρφωσης που δι- 
οργανώνεται από τα δυο (2) Μέρη, για τις ανάγκες του 
παρόντος Πρωτοκόλλου. 

(ϊϋ) Ως «Μέρος υποδοχής» νοείται, το Μέρος που δι- 
οργανώνει την εκπαίδευση δέχεται, για συμμετοχή σε 
αυτή, προσωπικό του έτερου Μέρους. 

(ίν) Ως «αποστέλλον Μέρος» νοείται το Μέρος που απο¬ 
στέλλει προσωπικό, για συμμετοχή στις εκπαιδεύσεις του 
έτερου Μέρους, στο πλαίσιο του παρόντος Πρωτοκόλλου. 

Άρθρο 3 

Επικοινωνία Μερών 

Έκαστο Μέρος θα ενημερώνει γραπτώς, δια της διπλω¬ 
ματικής οδού, το έτερο Μέρος σχετικά με τα στοιχεία 
επικοινωνίας (αριθμούς τηλεφώνου, τηλεομοιοτυπίας 
και διευθύνσεις ηλεκτρονικού ταχυδρομείου), εντός δι¬ 
αστήματος τριάντα (30) ημερών απότη λήψητηςτελευ- 
ταίας γραπτής γνωστοποίησης, περί ολοκλήρωσης των 
εσωτερικών διαδικασιών των Μερών για τη θέση σε ισχύ 
του παρόντος Πρωτοκόλλου, καθώς και για οποιαδήποτε 
μετέπειτα τροποποίηση αυτών. 

Άρθρο 4 

Τομείς συνεργασίας 

1. Έκαστο Μέρος δύναται να δέχεται το προσωπικό 
του έτερου Μέρους για συμμετοχή στην εκπαίδευση του 
αντίστοιχου προσωπικού τους. 

2. Οι Σχολές/τα Κέντρα εκπαίδευσης που δύνανται να 
χρησιμοποιηθούν για την εκπαίδευση και επιμόρφωση 
του προσωπικού των Μερών είναι οι ακόλουθες: 

(α) Για την ελληνική πλευρά: 

(ί) Σχολή Μετεκπαίδευσης - Επιμόρφωσης της Ελλη¬ 
νικής Αστυνομίας 

(Μ) Σχολή Εθνικής Ασφάλειας της Ελληνικής Αστυνο¬ 
μίας 

(β) Για την κυπριακή πλευρά 
(ί) Σχολή Αξιωματικών της Κυπριακής Αστυνομίας 
(Μ) Σχολή Λοχιών και Αστυνομικών της Κυπριακής 
Αστυνομίας 

3. Ο αριθμός του προσωπικού, οι ειδικότητες, η διάρ¬ 
κεια και το περιεχόμενο των εκπαιδεύσεων θα καθορί¬ 
ζονται από τα Μέρη, μέσω των ετήσιων προγραμμάτων 
εκπαίδευσης/συνεργασίας. 

4. Τα προγράμματα εκπαίδευσης, ο αριθμός των προ- 
σφερόμενων θέσεων, καθώς και πληροφορίες σχετικές 
με κάθε πρόγραμμα εκπαίδευσης θα διαβιβάζονται με¬ 
ταξύ των Μερών, σύμφωνα μετο άρθρο 3 του παρόντος. 

5. Τα διπλώματα/πτυχία του εκπαιδευόμενου προσω¬ 
πικού θα επιδίδονται, σύμφωνα με τις προϋποθέσεις του 
Μέρους υποδοχής. 

6. Τόσο τα διπλώματα/πτυχία όσο και οι βαθμολογίες 
που προκύπτουν για το προσωπικό που εκπαιδεύεται 
και επιμορφώνεται θα είναι αμοιβαίως αποδεκτά για τα 
δύο Μέρη. 

Άρθρο 5 

Επιλογή προς εκπαίδευση προσωπικού 
Η επιλογή του προς εκπαίδευση προσωπικού θα γί¬ 
νεται από το αποστέλλον Μέρος και θα βασίζεται στα 
ακόλουθα κριτήρια: 

α. Τεχνικά - επαγγελματικά και ατομικά προσόντα, 
απαιτούμενα για την εκπαίδευση. 

β. Συγκεκριμένες προτάσεις/προϋποθέσεις του Μέ¬ 
ρους υποδοχής. 


γ. Επαρκές επίπεδο γενικής εκπαίδευσης/μόρφωσης. 

δ. Συγκεκριμένα κριτήρια ή/και προϋποθέσεις του 
αποστέλλοντος Μέρους. 

Άρθρο 6 

Συμπεριφορά εκπαιδευόμενου προσωπικού 

Ι.Το προσωπικό του αποστέλλοντας Μέρους, κατά 
τη διάρκεια της παραμονής του στο Μέρος υποδοχής, 
θα συμμορφώνεται με τις εκάστοτε υποχρεώσεις που 
απορρέουν από τους σχετικούς νόμους και κανονισμούς 
και θα συμπεριφέρεται σύμφωνα με τους πειθαρχικούς 
κανόνες και τις διαταγές του Μέρους υποδοχής. 

2. Το εκπαιδευόμενο προσωπικό που δεν συμμορφώ¬ 
νεται με τις διατάξεις της παρ. 1 του παρόντος, καθώς 
επίσης και το προσωπικό που κρίνεται ακατάλληλο, 
για λόγους υγείας να συνεχίσει την εκπαίδευση ή δεν 
ανταποκρίνεται στις απαιτήσεις της εκπαίδευσης ή δεν 
υπακούει στις συστάσεις των καθηγητών, εκπαιδευτών, 
ή του Μέρους υποδοχής, ανακαλείται, κατόπιν αποφά- 
σεως του αποατέλλοντος Μέρους και απομακρύνεται 
από την εκπαίδευση. 

3. Το Μέρος υποδοχής θα ενημερώνει άμεσα το απο¬ 
στέλλον Μέρος σχετικά με τους λόγους που επιβάλλουν 
την απομάκρυνση του εκπαιδευομένου προσωπικού, 
σύμφωνα με την προηγούμενη παράγραφο του παρό¬ 
ντος. 

4. Στο εκπαιδευόμενο προσωπικό δεν ανατίθενται 
έτερα καθήκοντα, πλην εκείνων που συνδέονται με την 
εκπαίδευση στην οποία συμμετέχει. 

Άρθρο 7 

Πειθαρχική υπαγωγή εκπαιδευόμενου προσωπικού 

1. Το Μέρος υποδοχής δεν επιβάλλει πειθαρχικές ποι¬ 
νές στο εκπαιδευόμενο προσωπικό του αποστέλλοντος 
Μέρους. 

2. Το Μέρος υποδοχής θα ενημερώνει άμεσα το αποο- 
τέλλον - Μέρος, για πράξεις που συνιστούν αντιπειθαρ- 
χική συμπεριφορά του εκπαιδευόμενου προσωπικού, 
προκειμένου το αποοτέλλον Μέρος να ασκήσει τον 
προσήκοντα πειθαρχικό έλεγχο, σύμφωνα με το ισχύον 
νομικό του πλαίσιο. 

Άρθρο 8 

Εμφάνιση και παράσταση 

εκπαιδευόμενου προσωπικού 

1 .Το προσωπικό που θα αποστέλλεται για εκπαίδευση, 
θα παρουσιάζεται στις Σχολές/Κέντρο εκπαίδευσης την 
προηγούμενη ημέρα έναρξης των μαθημάτων. 

2. Καθ' όλη τη διάρκεια παραμονής του στο Μέρος 
υποδοχής το εκπαιδευόμενο προσωπικό φέρει την 
υπηρεσιακή του στολή, σύμφωνα με τα προβλεπόμε- 
να στους κανονισμούς του αποστέλλοντος Μέρους και 
ανάλογα με το σκοπό της παρουσίας του στο Μέρος 
υποδοχής. 

Άρθρο 9 

Υποχρεώσεις Μερών 

1. Οι δαπάνες που προκύπτουν από την εφαρμογή των 
διατάξεων του παρόντος Πρωτοκόλλου θα αναλαμβά¬ 
νονται, βάσει του άρθρου 12 της Συμφωνίας. 

2. Το Μέρος υποδοχής θα παρέχει, χωρίς προκαλούμε- 
νη δαπάνη για το αποστέλλον Μέρος τα εξής: 

α.Το διδακτικό προσωπικό. 

β.Την αναγκαία επιστημονική υποστήριξη και τον εξο¬ 
πλισμό για τις αίθουσες διδασκαλίας και τα εργαστήρια, 
τον τεχνικό εξοπλισμό, καθώς και τα υπόλοιπα αναγκαία 
υλικά για εκπαίδευση, σύμφωνα με το πρόγραμμα εκπαι¬ 
δεύσεων που διοργανώνονται από τις αρμόδιες Αρχές. 

γ.Την πρόσβαση στις βιβλιοθήκες, τις αίθουσες σπου¬ 
δών, τα γυμναστήρια και τις άλλες αναγκαίες διευκολύν¬ 
σεις, με τις ίδιες προϋποθέσεις που διατίθενται και στο 
οικείο προσωπικό. 

Άρθρο 10 

Υποχρέωση σε περίπτωση θανάτου εκπαιδευο- 

μένου 

1. Σε περίπτωση θανάτου εκπαιδευομένου κατά τη 
διάρκεια της εκπαίδευσης το αποστέλλον Μέρος θα πα¬ 
ρέχει τις δαπάνες μεταφοράς, καθώς επίσης και οποιεσ- 
δήποτε άλλες δαπάνες εφαρμόζονται για το προσωπικό 
των οικείων Μερών. 

2. Εξουσιοδοτημένοι αντιπρόσωποι του αποστέλ- 
λοντας Μέρους, θα μπορούν να έχουν πρόσβαση στα 
έγγραφα που αφορούν στην αιτία θανάτου του εκπαι- 
δευομένου. 

3. Το Μέρος υποδοχής θα παρέχει τις αναγκαίες διευ¬ 
κολύνσεις στους εξουσιοδοτημένους αντιπροσώπους 
της παραγράφου 2 του παρόντος άρθρου, σύμφωνα με 
την εθνική του νομοθεσία. 

Άρθρο 11 

Χορηγούμενες άδειες κατά την εκπαίδευση 

1 .Το εκπαιδευόμενο προσωπικό λαμβάνει άδεια, σύμ- 
φορα με τους κανονισμούς του αποστέλλοντος Μέρους 
υπό την προϋπόθεση ότι δεν αντίκειται στον εσωτερι¬ 
κό Κανονισμό του Μέρους υποδοχής και δεν υφίσταται 
αντένδειξη από πλευράς του τελευταίου. 

2. Η άδεια χορηγείται οτον εκπαιδευόμενο, κατόπιν 
υποβολής από πλευράς του στο Μέρος υποδοχής σχετι¬ 
κού εγγράφου αδείας, εγκεκριμένου από το αποστέλλον 
Μέρος. 

Άρθρο 12 

Χειρισμός διαβαθμισμένων πληροφοριών 

Ι.Το εκπαιδευόμενο προσωπικό είναι υποχρεωμένο 
να τηρεί αυστηρά τους κανόνες ασφάλειας των πληρο¬ 
φοριών, καθώς και των απορρήτων εγγράφων, που χρη¬ 
σιμοποιούνται για την εκπαίδευση στο Μέρος υποδοχής. 

2. Πληροφορίες, οι οποίες περιέρχονται σε γνώση των 
εκπαιδευμένων κατά την περίοδο της εκπαίδευσης δεν 
χρησιμοποιούνται εις βάρος των συμφερόντων του Μέ¬ 
ρους υποδοχής. 


ΓΙΑ ΤΗΝ ΑΣΤΥΝΟΜΙΚΗ ΑΚΑΔΗΜΙΑ 


Υποστράτηγος Παναγιώτης ΚΟΡΔΟΛΑΙΜΗΣ 
Διοικητής Αστυνομικής Ακαδημίας 


3. Η μεταβίβαση προς τρίτα μέρη, των εγγράφων και 
άλλων στοιχείων ή/και πληροφοριών που ελήφθησαν 
κατά τη διάρκεια της εκπαίδευσης διαβαθμισμένων ή 
αδιαβάθμητων, θα γίνεται μόνο μετά τη γραπτή έγκριση 
του Μέρους υποδοχής. 

4. Σε περίπτωση παράβασης των παραπάνω, θα επι- 
σύρονται οι προβλεπόμενες από την κείμενη νομοθεσία 
του Μέρους υποδοχής κυρώσεις. 

Άρθρο 13 

Εφαρμογή του Πρωτοκόλλου 

1. Οι επικεφαλήςτων δύο Μερών ή εξουσιοδοτημένοι 
εκπρόσωποι αυτών έχουν την ευθύνη της εφαρμογής 
του παρόντος Πρωτοκόλλου. 

2, Η αξιολόγηση της εφαρμογής του παρόντος Πρωτο¬ 
κόλλου θα γίνεται από την Επιτροπή Παρακολούθησης 
που προβλέπεται στο άρθρο 7 της Συμφωνίας. 

Άρθρο 14 

Επίλυση Διαφορών 

Οποιαδήποτε διαφορά αναφορικά με την ερμηνεία ή 
την εφαρμογή του παρόντος Πρωτοκόλλου διευθετείται 
μέσω διαβούλευσης μεταξύ των Μερών. 

Άρθρο 15 

Τελικές Διατάξεις 

1. Το παρόν Πρωτόκολλο τίθεται σε ισχύ τριάντα (30) 
ημέρες μετά τη λήψη της τελευταίας γραπτής γνωστο¬ 
ποίησης, με την οποία το ένα Μέρος ενημερώνει το άλλο, 
δια της διπλωματικής οδού, για την ολοκλήρωση των 
σχετικών εσωτερικών του διαδικασιών. 

2. Το παρόν Πρωτόκολλο συνάπτεται για αόριστο χρο¬ 
νικό διάστημα. Κάθε Μέρος έχει δικαίωμα, οποτεδήποτε, 
να προχωρήσει σε καταγγελία αυτού, μέσω γραπτής ει¬ 
δοποίησης προς το έτερο Μέρος, δια της διπλωματικής 
οδού. Η ισχύς του παρόντος Πρωτοκόλλου παύει τρεις 
(3) μήνες μετά την ημερομηνία λήψης της ειδοποίησης 
καταγγελίας. Η καταγγελία δεν επηρεάζει τις ενέργειες, 
οι οποίες βρίσκονται στο στάδιο της υλοποίησης εκτός 
εάν τα Μέρη αποφασίσουν διαφορετικά. 

3. Οποιεσδήποτε τροποποιήσεις του παρόντος Πρω¬ 
τοκόλλου συμφωνούνται γραπτώς και τίθενται σε ισχύ, 
σύμφωνα με τη διαδικασία που προβλέπεται στο παρόν 
άρθρο για τη θέση του παρόντος Πρωτοκόλλου σε ισχύ. 

Σε πίστωση των ανωτέρου, οι εκπρόσωποι των δύο 
Μερών, δεόντως εξουσιοδοτημένοι, υπέγραψαν το πα¬ 
ρόν Πρωτόκολλο. 

Έγινε στην Αθήνα, στις 25 Ιουλίου 2017, σε δύο πρω¬ 
τότυπα, στην ελληνική γλώσσα. 


ΓΙΑ ΤΗΝ ΑΣΤΥΝΟΜΙΚΗ ΑΚΑΔΗΜΙΑ 


ΚΥΠΡΠν 



Ανώτερος Αστυνόμος Γεώργιος ΦΡΑΓΚΟΣ 
Διευθυντής Αστυνομικής Ακαδημίας 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'120/09.07.2018 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 25 Ιουνίου 2018 


Οι Υπουργοί 


Αναπληρωτής 
Υπουργός Εσωτερικών 

ΝΙΚΟΛΑΟΣΤΟΣΚΑΣ 


Εξωτερικών 

ΝΙΚΟΛΑΟΣ ΚΟΤΖΙΑΣ 



ΕΘΝΙΚΟ 

ΤΥΠΟΓΡΑΦΕΙΟ 

Τηλ. Κέντρο 210 5279000 

